rejauldu/bengali-wikipedia huggingface dataset:
পরমবৈষ্ণবী গোস্বামিনী দেবী বা ত্রিভুবন মহাদেবী প্রথম (ওড়িয়া: ପ୍ରଥମ ତ୍ରିଭୁବନ ମହାଦେବୀ) প্রাচীন ওড়িশার ভৌমকর রাজবংশের প্রথম মহিলা শাসক ছিলেন, এবং রাজা সান্তিকরের মৃত্যুর পরে ৮৪৩ খ্রিস্টাব্দ থেকে ৮৪৫ খ্রিস্টাব্দের মধ্যে তোশালি বা উৎকলের সিংহাসনে আরোহণ করেছিলেন। তিনি তার শাসক পুত্র তৃতীয় শুভকরের অকাল মৃত্যুর পর ৮৫০ খ্রিস্টাব্দ পর্যন্ত শাসন করেন। কিছু ইতিহাসবিদ বিশ্বাস করেন যে তিনি সম্ভবত ৮৬৩ খ্রিস্টাব্দ পর্যন্ত শাসন করেছিলেন এবং তাঁর নাতি দ্বিতীয় শান্তিকর উপযুক্ত হবার পর সিংহাসন ত্যাগ করেন। তিনি একজন অত্যন্ত শক্তিশালী মহিলা শাসক ছিলেন এবং আরব ও পারস্যের ভূগোলবিদ ইবনে খোরদাদবেহ ও অনুসন্ধানকারী আহমদ ইবনে রুস্তাহ তাঁর প্রশংসনীয় ক্ষমতা ও প্রতিপত্তির প্রশংসা করে উল্লেখ করেছেন। তৎকালীন ত্রি-কলিঙ্গ অঞ্চলের বিদ্রোহের উপকূলীয়-কেন্দ্রীয় অংশগুলির সামন্তবাদী রাজারা থাকা সত্ত্বেও তিনি তার শক্তিশালী পিতার সাহায্যে ক্ষমতায় অধিষ্ঠিত হন। ঢেঙ্কনাল সনদে উল্লেখিত গুহেশ্বরপাটকে সিংহাসনে আরোহণ করার সময় তিনি নিজেকে দেবী কাত্যায়নীর (দেবী শক্তির একটি রূপ) সাথে তুলনা করেছিলেন। তাকে বৈতলা দেউল নির্মাণের জন্যও কৃতিত্ব দেওয়া হয়, যা প্রাচীন ভুবনেশ্বরে আজ অবধি টিকে থাকা প্রাচীনতম মন্দির কাঠামোগুলির মধ্যে একটি এবং খাকারা শৈলীর মন্দির স্থাপত্যে নির্মিত ওড়িশার কয়েকটির মধ্যে একটি।   রানীর উৎপত্তি ও ব্যক্তিত্ব  alt=Vaitala Deula or Baitala Temple at Bhubaneswar Built by Tribhuvana Mahadevi in a mixed Kalingan and Dravidian architectureVaital Deul or Baitala Temple at Bhubaneswar Built by Tribhuvana Mahadevi in a mixed Kalingan and Dravidian architecture|থাম্ব|347x347পিক্সেল| ত্রিভুবন মহাদেবী দ্বারা ভুবনেশ্বরের বৈতলা দেউল বা বৈতলা মন্দির একটি মিশ্র কলিঙ্গ ও দ্রাবিড়ীয় স্থাপত্যে নির্মিত রাজকীয় হিসাবে ত্রিভুবন মহাদেবী প্রথম-এর উৎপত্তি এখনও ঐতিহাসিকদের মধ্যে বিতর্কিত, কারণ কেউ কেউ বিশ্বাস করেন যে তিনি মহীশূরের রাজা রাজামল্লা প্রথমের কন্যা ছিলেন যখন অন্যান্য ঐতিহাসিকরা মনে করেন যে তিনি  ভৌমাকর রাজ্যের দক্ষিণ প্রতিবেশী পূর্ব গঙ্গার প্রথম দিকের একজন রাজার কন্যা ছিলেন। রাণীর ঢেঙ্কানল সনদ নিজেই একটি ইঙ্গিত দেয় যে কীভাবে কলিঙ্গের পূর্ব গঙ্গা প্রথম ভৌমাকর রাজা প্রথম শিবাকরের দ্বারা পরাজিত হয়েছিল, এবং তারপরে তারা তার আধিপত্য স্বীকার করার পরে ক্ষমতা পুনরুদ্ধার করেছিল, দুটি রাজপরিবারের মধ্যে ভাল বিশ্বাসের সম্পর্ক স্থাপন করেছিল যা বৈবাহিক জোটে শেষ হতে পারে। তার বংশধর তৃতীয় শিবাকর তার শিলালিপিতে উল্লেখ করেছেন যে ত্রিভুবন মহাদেবী প্রথম তিনটি শক্তি মন্ত্র শক্তি (ঐশ্বরিক মন্ত্রের শক্তি), প্রভু শক্তি (আধ্যাত্মবাদ) ও উত্সাহ শক্তি (উৎসাহী) দ্বারা পরিপূর্ণ ছিলেন। তাকে পিতামাতার পায়ে ধ্যানরত একজন পিতৃভক্ত (তার পিতামাতার প্রতি ভক্তিপূর্ণ সন্তান) হিসাবে বর্ণনা করা হয়েছিল। তার ঢেঙ্কনাল সনদ তার সঙ্গে সম্পূর্ন সাম্রাজ্যিক উপাখ্যান যুক্ত করেছে এবং বর্ণনা করে যে একজন ব্যক্তি হিসাবে তিনি বিশ্বের একজন উচ্চতর শাসক হওয়ার জন্য শত শত শুভ লক্ষণে ভূষিত ছিলেন। তিনি একজন ধর্মপ্রাণ বৈষ্ণব ছিলেন যিনি হরির উপাসনা করতেন এবং পরমবৈষ্ণবী হিসাবে উপাধি গ্রহণ করেছিলেন।  তথ্যসূত্র  বিষয়শ্রেণী:ভারতীয় রাজকীয় নারী বিষয়শ্রেণী:ওড়িশার ইতিহাস বিষয়শ্রেণী:৯ম শতাব্দীর রাজত্বকারী রানী
উগো ফ্রাঙ্কো (; জন্ম: ২২ ফেব্রুয়ারি ১৯৯২) হলেন একজন কিউবান তীরন্দাজ, যিনি কিউবার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ফ্রাঙ্কো কিউবার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  উগো ফ্রাঙ্কো ১৯৯২ সালের ২২শে ফেব্রুয়ারি তারিখে কিউবার পিনার দেল রিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  ফ্রাঙ্কো কিউবার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৫টি ১০ পয়েন্ট অর্জন করে সর্বমোট ৬৬৯ পয়েন্ট নিয়ে তিনি ২১তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৪তম স্থান অধিকারী মেক্সিকোর ব্রুনো মার্তিনেসের মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে ওয়াং ইয়ানের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:কিউবান পুরুষ তীরন্দাজ বিষয়শ্রেণী:কিউবার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
আলহাজ্ব ইলিয়াস উদ্দিন মোল্লাহ্ (জন্ম: ২ মার্চ, ১৯৭১) বাংলাদেশের ঢাকা-১৬ আসনের সংসদ সদস্য। তিনি ২০০৮, ২০১৪, ২০১৮ ও ২০২৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জন্ম ও শিক্ষাজীবন  ইলিয়াস উদ্দিন মোল্লাহ্’র পৈতৃক বাড়ি ঢাকা জেলার পল্লবী’র হারুনাবাদ এলাকায়। ইলিয়াস এর বাবা হারুন রশীদ মোল্লা পঞ্চম জাতীয় সংসদ নির্বাচন, ১৯৯১ সালের নির্বাচনের সাংসদ ছিলেন। আওয়ামী লীগের মনোনয়ন না পেয়ে বিএনপির প্রার্থী হিসেবে আওয়ামী লীগের প্রার্থী ড. কামাল হোসেনকে হারিয়ে জয় পান তিনি। িতিনি এইচএসসি পাশ করেছেন।   কর্মজীবন  পেশায় ব্যবসায়ী ইলিয়াস উদ্দিন মোল্লাহ্ রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।   তথ্যসূত্র    বহিঃসংযোগ   ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ
মালাকান্দ () হচ্ছে পাকিস্তানের  একটি প্রশাসনিক জেলা। এটি পাকিস্তানের খাইবার পাখতুনখোয়া প্রদেশের একটি অন্যতম একটি জেলা হিসেবে পরিচিত।  ১৯৭০ সালে জেলাটি প্রাদেশিকভাবে প্রশাসিত উপজাতীয় এলাকা হিসাবে গঠন করা হয়েছিল এবং পূর্বে এটি  মালাকান্দ এজেন্সির অংশ হিসেবে মালাকান্দ এর সংরক্ষিত এলাকার পরিচিত একটি উপজাতীয় এলাকা ছিল। ১৯৭০ সাল থেকে এটি মালাকান্দ জেলার পাশাপাশি মালাকান্দ বিভাগের একটি অংশ হিসেবে আত্মপ্রকাশ করে।  মালাকান্দ জেলা কৌশলগতভাবে গুরুত্বপূর্ণ অবস্থানের মধ্যে পরিলক্ষিত হয়, যেমন: এটি বাজুর, নিম্ন দীর, সোয়াত এবং বুনারের প্রবেশপথ হিসাবে কাজ করে। এটি পর্বতমালার আশেপাশে বিভিন্ন ধরনের গাছের সাথে মাথা উচু করে দাড়িয়ে আছে যদিও আজকালকার দিনে তাদের উচ্চতার অবস্থানটা তেমন একটা লক্ষ্য করা যায়না। মালাকান্দ মর্দান থেকে সোয়াতকে সংযুক্ত করে এবং দীর দরগাই এর সন্নিকটে অবস্থান করছে। একটি সাইট  বলা হয় যে, ১৮৯৫ এবং ১৮৯৪ সালে সার্বভৌম ব্রিটিশ সেনাবাহিনীদের বিরুদ্ধে স্থানীয় পশতু উপজাতিদের মধ্যে দুটি যুদ্ধ সংগঠিত হয়েছিল।  সোয়াত নদীটি চরসাদ্দা জেলা শহরের মধ্য থেকে শুরু করে জেলার মধ্য দিয়ে প্রবাহিত হয়, যেখানে এটি কাবুল নদীতে গিয়ে মিলিত হয়। মালাকান্দ জেলার উত্তর দিকে নিম্নতর দীর জেলা, পূর্বদিকে সোয়াত জেলা, দক্ষিণ পূর্ব এবং দক্ষিণ-পশ্চিমে মারদান জেলার ও যথাক্রমে চরসাবদ জেলায় এবং পশ্চিমে মোহম্মাদ ও বাজুর সংস্থাগুলি রয়েছে। মালাকান্দ এর সংরক্ষিত এলাকা ৯৫২ কিমি এলাকা নিয়ে গঠিত হয়েছে।   ভৌগোলিক অবস্থান মালাকান্দ এর মৃত্তিকা মধ্যমাযুক্ত ও আর্দ্রযুক্ত এবং এটি সোয়াত নদী উপর থেকে প্রবাহিত হয়ে চরবন্দের কাছাকাছি কাবুল নদীতে গিয়ে মিলিত হয়। যেহেতু গড় বৃষ্টিপাতের পরিমাণ যথেষ্ট নয়, সুতরাং কৃত্রিম মাটি সেচের প্রয়োজন হয়ে থাকে।  জব্বান ও মালাকান্দে জলবিদ্যুৎ প্রকল্পের মত প্রাকৃতিক সৌন্দর্য স্থান এবং পর্যটন কেন্দ্র রয়েছে মালাকান্দে। তিন মাইল দীর্ঘ সুড়ঙ্গ দিয়ে পানি প্রবাহিত হয় এবং ৩৫০ ফুট প্রাকৃতিক উচ্চতা থেকে পানি পতিত হয়। মালাকান্দের প্রধান আয়ের উৎসের মধ্যে রয়েছে দারগাই এবং মালাকান্দ খাস নামে দুটি বিদ্যুৎ কেন্দ্র। ইতোমধ্যে মালাকান্দকে উচ্চ পর্বতমালার সমন্বয়ে পরিবেষ্টিত খনিজ সম্পদ সমৃদ্ধ এলাকা বলে উল্লেখ করা হয়েছে।  প্রশাসন জাতীয় পরিষদ পাকিস্তান জাতীয় পরিষদ এর নির্বাচিত সদস্য হিসেবে জেলাটির প্রতিনিধিত্ব করে থাকে। এটির নির্বাচনী এলাকা  ছিল এন-৩৫। নির্বাচন  সদস্য  দল ২০০২  মাওলানা মুহাম্মদ এনায়েত-উর-রেহমান এমএমএ ২০০৮  লাল মোহাম্মদ খান পিপিপি ২০১৩  জুনায়েদ আকবর পিটিআই  তথ্যসূত্র  বহিঃসংযোগ khyber.org ওয়েবসাইট: মালাকান্দ   বিষয়শ্রেণী:মালাকান্দ জেলা বিষয়শ্রেণী:খাইবার পাখতুনখোয়ার জেলা
বৈষ্ণবনগর (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)। ২০১৬ সালে বৈষ্ণবনগর বিধানসভা নির্বাচনে বিজেপি জয়লাভ করেন।   এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৫৪ নং বৈষ্ণবনগর বিধানসভা কেন্দ্রটি  কালিয়াচক-৩ সমষ্টি উন্নয়ন ব্লক এর অন্তর্গত।  বৈষ্ণবনগর বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ২০১১বৈষ্ণবনগরইশাক খান চৌধুরীভারতীয় জাতীয় কংগ্রেস২০১৬স্বাধীন কুমার সরকারভারতীয় জনতা পার্টি  নির্বাচনী ফলাফল ২০১৬ ২০১৬ সালের নির্বাচনে, বিজেপি'র স্বাধীন কুমার সরকার আইএনসি-সিপিআই (এম) এর জোট আজিজুল হককে পরাজিত করেন।  ২০১১ ২০১১ সালের নির্বাচনে, কংগ্রেসের ইশাক খান চৌধুরী তার নিকটবর্তী প্রতিদ্বন্দ্বী সিপিআই (এম) -এর বিশ্বনাথ ঘোষকে পরাজিত করেন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:মালদহ জেলার রাজনীতি বিষয়শ্রেণী:২০১১-এ পশ্চিমবঙ্গে প্রতিষ্ঠিত
চাঁদপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬২ নং আসন।  সীমানা চাঁদপুর-৩ আসনটি চাঁদপুর জেলার চাঁদপুর সদর উপজেলা ও হাইমচর উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬হারুন অর রশিদ খান জাতীয় পার্টি১৯৮৮হারুন অর রশিদ খানজাতীয় পার্টি ১৯৯১আলম খান বাংলাদেশ জাতীয়তাবাদী দল ফেব্রুয়ারি ১৯৯৬আলম খান বাংলাদেশ জাতীয়তাবাদী দল জুন ১৯৯৬ জি এম ফজলুল হক বাংলাদেশ জাতীয়তাবাদী দল ২০০১ জি এম ফজলুল হক বাংলাদেশ জাতীয়তাবাদী দল ২০০৮ দীপু মনি বাংলাদেশ আওয়ামী লীগ ২০১৪ দীপু মনি বাংলাদেশ আওয়ামী লীগ ২০১৮ দীপু মনি বাংলাদেশ আওয়ামী লীগ২০২৪ দীপু মনি বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে দীপু মনি বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে চাঁদপুর-৩  বিষয়শ্রেণী:চাঁদপুর জেলার জাতীয় সংসদীয় আসন
দেলদান নামগাইল (জন্ম ১৯৭৮) জম্মু ও কাশ্মীরের একজন ভারতীয় রাজনীতিবিদ। তিনি লেহ জেলার নুব্রা বিধানসভা কেন্দ্রের একজন বিধায়ক। তিনি ২০১৪ সালের জম্মু ও কাশ্মীর বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  নামগাইল জম্মু ও কাশ্মীরের লেহ জেলার নুব্রা থেকে এসেছেন। তার প্রয়াত বাবা লাবজাং রিনচেন ছিলেন একজন কৃষক। তিনি ২০০৩ সালে পাঞ্জাব বিশ্ববিদ্যালয় থেকে চিঠিপত্র কোর্সের মাধ্যমে স্নাতক সম্পন্ন করেন। তার স্ত্রী একজন সরকারি কর্মচারী।   কর্মজীবন  ২০১৪ সালের জম্মু ও কাশ্মীর বিধানসভা নির্বাচনে নামগাইল ভারতীয় জাতীয় কংগ্রেসের প্রতিনিধিত্ব করে নুব্রা বিধানসভা কেন্দ্র থেকে জয়ী হন। তিনি ৩,৯৩৬ ভোট পেয়ে তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের সেতান নামগিয়ালকে ১,৬১৮ ভোটের ব্যবধানে পরাজিত করেন।"Jammu and Kashmir Assembly election winners list". India Today. 23 December 2014. Retrieved 16 September 2024.   তথ্যসূত্র   বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:লেহ জেলার ব্যক্তি বিষয়শ্রেণী:লাদাখের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম
ভারতীয় ক্রিকেট দল শ্রীলঙ্কা ক্রিকেট দলের সাথে খেলার জন্য জুলাই এবং আগস্ট ২০২৪ সালে শ্রীলঙ্কা সফর করছিল। এই সফরে তিনটি টোয়েন্টি২০ আন্তর্জাতিক (টি২০আই) এবং তিনটি একদিনের আন্তর্জাতিক (ওডিআই) ম্যাচ রয়েছিল।  ২০২৩ সালের নভেম্বরে, শ্রীলঙ্কা ক্রিকেট (এসএলসি) ২০২৪ সালের জন্য তার আন্তর্জাতিক ক্যালেন্ডার ঘোষণা করেছিল এবং দ্বিপাক্ষিক সিরিজ নিশ্চিত করেছিল। ভারত শেষবার ২০২১ সালে শ্রীলঙ্কা সফর করেছিল। জুলাই ২০২৪ সালে, শ্রীলঙ্কা ক্রিকেট সফরের জন্য ফিক্সচার নিশ্চিত করেছিল। এটি প্রধান কোচ হিসেবে গৌতম গম্ভীরের প্রথম অ্যাসাইনমেন্ট এবং ভারতের পূর্ণ-সময়ের টি২০আইতে অধিনায়ক হিসেবে সূর্যকুমার যাদবের প্রথম সিরিজ ছিল।  দলীয় সদস্য ওডিআইটি২০আইওডিআইটি২০আই চরিত আশালংকা (অধি)  আকিলা ধনঞ্জয়  অসিত ফার্নান্দো  অভিষ্কা ফার্নান্দো  ওয়ানিদু হাসারাঙ্গা  জেফ্রি ভ্যান্ডারসে  চামিকা করুণারত্নে  জনিত লিয়ানাগে  নিশান মাদুশকা  দিলশান মাদুশঙ্কা  ঈশান মালিঙ্গা   কামিন্দু মেন্ডিস  কুশল মেন্ডিস (উই:)  পাথুম নিশাঙ্কা  মাথিশা পাথিরানা  মোহাম্মদ শিরাজ  সাদিরা সমরবিক্রম  মহেশ তীক্ষণ  দুনিথ ভেল্লালাগে চরিত আশালংকা (অধি:)  দুষ্মন্ত চামিরা  দিনেশ চান্ডিমাল উই:)  অসিত ফার্নান্দো  অভিষ্কা ফার্নান্দো  বিনুরা ফার্নান্দো  ওয়ানিদু হাসারাঙ্গা  দিলশান মাদুশঙ্কা  কামিন্দু মেন্ডিস  কুশল মেন্ডিস উই:)  পাথুম নিশাঙ্কা  মাথিশা পাথিরানা  কুশল পেরেরা (উই:)  দাসুন শানাকা  মহেশ তীক্ষণ  নুয়ান থুশারা  দুনিথ ভেল্লালাগে  চামিন্দু বিক্রমাসিংহে রোহিত শর্মা (অধি:)  শুভমান গিল (সহ-অধি:)  খলিল আহমেদ  শিবম দুবে  শ্রেয়াস আইয়ার  বিরাট কোহলি  ঋষভ পন্ত (উই:)  রিয়ান পরাগ  অক্ষর প্যাটেল  কেএল রাহুল (উই:)  হর্ষিত রানা  আর্শদীপ সিং  মোহাম্মদ সিরাজ  ওয়াশিংটন সুন্দর  কুলদীপ যাদব সূর্যকুমার যাদব (অধি:)  শুভমান গিল (সহ-অধি:)  খলিল আহমেদ  রবি বিষ্ণুই  শিবম দুবে  যশস্বী জয়সওয়াল  হার্দিক পাণ্ড্য  ঋষভ পন্ত (উই:)  রিয়ান পরাগ  অক্ষর প্যাটেল  সঞ্জু স্যামসন (উই:)  আর্শদীপ সিং  রিংকু সিং  মোহাম্মদ সিরাজ  ওয়াশিংটন সুন্দর  ২৪ জুলাই ২০২৪-এ, ব্রঙ্কাইটিসের কারণে দুষ্মন্ত চামিরা সিরিজ থেকে বাদ পড়েছিলেন, তার স্থলাভিষিক্ত হিসাবে অসিত ফার্নান্দোকে নাম দেওয়া হয়েছিল। ২৫ জুলাই ২০২৪-এ, নুয়ান থুশারাকে তার বাম হাতের আঙুল ভাঙ্গা নিয়ে টি২০ সিরিজ থেকে বাদ দেওয়া হয়েছিল, তার বদলি হিসেবে দিলশান মাদুশঙ্কার নাম দেওয়া হয়েছিল। ২৬ জুলাই, বিনুরা ফার্নান্দো বুকে সংক্রমণের কারণে হাসপাতালে ভর্তি হয়েছিলেন, রমেশ মেন্ডিসকে অতিরিক্ত খেলোয়াড় হিসেবে দলে যোগ করা হয়েছিল।  ২০২৪ সালের ১লা আগস্ট তারিখে, মাথিশা পাথিরানা এবং দিলশান মাদুশঙ্কা উভয়ই চোটের কারণে বাদ পড়েন এবং মোহাম্মদ শিরাজ এবং ঈশান মালিঙ্গাকে তাদের পরিবর্তনে স্থলাভিষিক্ত করা হয়েছিল। কুশল পেরেরা, প্রমোদ মদুশন ও জেফ্রি ভ্যান্ডারসে তাদেরকে অতিরিক্ত বিকল্প খেলোয়াড় হিসেবে দলে যুক্ত হয়েছিলেন। ২০২৪ সালের ৩রা আগস্ট তারিখে, ওয়ানিদু হাসারাঙ্গা হ্যামস্ট্রিংয়ের কারণে ওডিআইয়ের বাকি খেলাগুলি থেকে বাদ পড়েছিলেন এবং জেফ্রি ভ্যান্ডারসে তার স্থলাভিষিক্ত হয়েছিলেন।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ  ১ম ওডিআই    ২য় ওডিআই    ৩য় ওডিআই   তথ্যসূত্র   বহিঃসংযোগ   ইএসপিএনক্রিকইনফোতে সিরিজের প্রধান পাতা  বিষয়শ্রেণী:ভারত ক্রিকেট দলের শ্রীলঙ্কা সফর বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৪-এ শ্রীলঙ্কান ক্রিকেট বিষয়শ্রেণী:২০২৪-এ ভারতীয় ক্রিকেট
এক্সিম ব্যাংক কৃষি বিশ্ববিদ্যালয় বাংলাদেশ বেসরকারি পর্যায়ের একটি উচ্চ শিক্ষাপ্রতিষ্ঠান। এটি বাংলাদেশের প্রথম বেসরকারী কৃষি বিশ্ববিদ্যালয়। এটি রাজশাহী বিভাগের চাঁপাইনবাবগঞ্জ জেলার সদর উপজেলার বড় ইন্দারা মোড়ে অবস্থিত।   ইতিহাস  গণপ্রজাতন্ত্রী বাংলাদেশের মাননীয় প্রধানমন্ত্রী শেখ হাসিনা ৯ই অক্টোবর ২০১৩ সালে তার সরকারি বাসভবন গণভবনে একটি অনুষ্ঠানে মাধ্যমে বিশ্ববিদ্যালয়ের আনুষ্ঠানিক উদ্বোধন করেন। ২০১৩ সাল পর্যন্ত বাংলাদেশে কোন বেসরকারী কৃষি বিশ্ববিদ্যালয় ছিল না।   উপাচার্যগণ   নিম্নোক্ত ব্যক্তিবর্গ এক্সিম ব্যাংক কৃষি বিশ্ববিদ্যালয় বাংলাদেশ-এর উপাচার্য হিসেবে দায়িত্ব পালন করেন:   অধ্যাপক ড. আব্দুল মান্নান আকন্দ (২০১৩ – ২০১৬)  অধ্যাপক হাবিবুর রহমান আকন (২০২১ - ২০২১)  অধ্যাপক ড. এ বি এম রাশেদুল হাসান (২০২২ – ২০২৪)   সুবিধা  বিশ্ববিদ্যালয়টির বৃহৎ সাত তলা বিশিষ্ট সম্পূর্ণ শীতাতপ নিয়ন্ত্রিত ভবন রয়েছে। বিশ্ববিদ্যালয়ে নতুন বই এবং নতুন জার্নাল সমৃদ্ধ একটি গ্রন্থাগার রয়েছে। বিশ্ববিদ্যালয়ের বৈশ্বিক মানসম্পন্ন কারিকুলাম সহ আন্তর্জাতিক মানের শ্রেণিকক্ষ রয়েছে। ছাত্র এবং ছাত্রীদের জন্য রয়েছে আলাদা আবাসিক ব্যবস্থা। শিক্ষার্থী এবং শিক্ষকদের জন্য উচ্চ গতির ওয়াই ফাই ইন্টারনেট সমৃদ্ধ একটি কম্পিউটার ল্যাব রয়েছে এখানে। থাম্ব|এক্সিম ব্যাংক কৃষি বিশ্ববিদ্যালয় বাংলাদেশ ভবন   ভর্তি ব্যবস্থা  এক্সিম ব্যাংক কৃষি বিশ্ববিদ্যালয় বাংলাদেশ শিক্ষার্থীদের জন্য কম খরচে ভর্তি এবং অন্যান্য সুবিধা প্রদান করা ব্যাপারে উদবুদ্ধ। ভালো ফলাফলকারী শিক্ষার্থীদের জন্য বিভিন্ন শিক্ষাবৃত্তির ব্যবস্থা রয়েছে।   অনুষদ এবং বিভাগসমূহ  থাম্ব|ভাইস চ্যান্সেলর অধ্যাপক ড. এবিএম রাশেদুল হাসান শিক্ষকদের মধ্যে বক্তৃতা প্রদান করছেন। থাম্ব|এক্সিম ব্যাংক কৃষি বিশ্ববিদ্যালয়ের ডিভিএম ক্লাসে অংশগ্রহণকারী শিক্ষার্থীরা।  কৃষি অনুষদ   কৃষি সম্প্রসারণ এবং পল্লী উন্নয়ন  কৃষি বনায়ন এবং পরিবেশ  কৃষি অর্থনীতি  কৃষি প্রকৌশল  কৃষি প্রক্রিয়াকরণ  জৈব রসায়ন এবং আণবিক জীববিজ্ঞান  পরিবেশ বিজ্ঞান  জৈবপ্রযুক্তি  কম্পিউটার বিজ্ঞান ও তথ্য প্রযুক্তি  ফসল উদ্ভিদবিজ্ঞান  কীটতত্ত্ব  জেনেটিক্স এবং উদ্ভিদ প্রজনন  হর্টিকালচার (উদ্যানপালনবিদ্যা)  উদ্ভিদ রোগবিদ্যা  মৃত্তিকা বিজ্ঞান  বীজ বিজ্ঞান ও প্রযুক্তি ইউনিট   কৃষি অর্থনীতি ও পল্লী উন্নয়ন অনুষদ   কৃষি অর্থনীতি বিভাগ  কৃষি ব্যবস্যা বিভাগ  কৃষি সংস্থান ও সমবায় বিভাগ  পল্লী উন্নয়ন বিভাগ  পরিসংখ্যান বিভাগ   ব্যবসা প্রশাসন অনুষদ   অ্যাকাউন্টিং বিভাগ  অর্থসংস্থান বিভাগ  বিপণন বিভাগ  ব্যবস্থাপনা বিভাগ   আইন অনুষদ   আইন ও বিচার বিভাগ   বর্তমান প্রোগ্রামসমূহ   স্নাতক   বিএস. কৃষি  বিএস. কৃষি অর্থনীতি  বি.বি.এ  এল.এল.বি   তথ্যসূত্র    বহিঃসংযোগ    অফিসিয়াল ওয়েবসাইট   বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কৃষি বিশ্ববিদ্যালয় ও মহাবিদ্যালয় বিষয়শ্রেণী:রাজশাহী বিষয়শ্রেণী:২০১৩-এ বাংলাদেশে প্রতিষ্ঠিত
কাইলি হ্যানিগান (জন্ম ১৮ নভেম্বর ১৯৭১) একজন অস্ট্রেলীয় স্প্রিন্টার। তিনি ১৯৯৬ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় নারী স্প্রিন্টার বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:নিউ সাউথ ওয়েলসের নারী ক্রীড়াবিদ
চতুর্থ চার্লস (, , ; ১৪ই মে ১৩১৬ – ২৯শে নভেম্বর ১৩৭৮Karl IV. In:  (1960): Geschichte in Gestalten (History in figures), vol. 2: F-K.  38, Frankfurt 1963, p. 294) ছিলেন হাউজ অফ লুক্সেমবার্গ থেকে বোহেমিয়ার দ্বিতীয় রাজা এবং বোহেমিয়ার প্রথম রাজা যিনি পবিত্র রোমান সম্রাটে পরিনত হন। তিনি ওয়েনচেসলাস হিসেবে জন্মগ্রহণ করেন। তিনি ছিলেন বোহেমিয়ার রাজা জনের জ্যেষ্ঠ পুত্র, তার পিতা ২৬ আগস্ট ১৩৪৬ সালে ক্রেসির যুদ্ধে মৃত্যুবরণ করেন। চার্লস বংশপরম্পরায় তার পিতার কাছ থেকে বোহেমিয়ার রাজ্য পেয়েছিলেন। ২ সেপ্টেম্বর ১৩৪৭ সালে তিনি বোহেমিয়ার রাজা খেতাব অর্জন করেন।  ১১ জুলাই ১৩৪৭ সালে যুবরাজ নির্বাচকরা চার্লসকে রোমানদের রাজা হিসেবে নির্বাচিত করে তার বিরোদ্ধে ছিলেন সম্রাট চতুর্থ লুইস। ২৬ নভেম্বর ১৩৪৬ সালে বোনে তিনি রাজা হিসেবে অভিষিক্ত হন। তার বিরোধীর মৃত্যুর পর তিনি পুনরায় ১৭ জুন ১৩৪৯ সালে নির্বাচিত হন এবং ২৫ জুলাই রোমানদের সিংহাসন লাভ করেন। ১৩৫৫ সালের ৬ জানুয়ারি তিনি ইতালির রাজা হন এবং ৫ এপ্রিল পবিত্র রোমান সম্রাট হিসেবে অভিষিক্ত হন। ৪ জুন ১৩৬৫ সালে বুরগুন্ডির রাজ্যাভিষেকের মধ্য দিয়ে তিনি পবিত্র রোমান সাম্রাজ্যের সকল রাজ্যের শাসক হিসেবে অধিষ্ঠিত হন।   জীবনী  চার্লস ওয়েনচেসলাস হিসেবে প্রাগে জন্মগ্রহণ করেন। তার পিতার নাম জন যিনি বহেমিয়ার রাজা জন নামে পরিচিত এবং তার মাতা ছিলেন বহেমিয়ার এলিজাবেথ। ওয়েনচেসলাস নামটি তিনি তার মাতৃ সম্পর্কীয় দাদা দ্বিতীয় ওয়েনচেসলাসের কাছ থেকে পেয়েছিলেন। তিনি ছিলেন প্রিমেসলিড রাজবংশ থেকে বহেমিয়ার রাজা। চার্লাস তার চাচা ফ্রান্সের রাজা চতুর্থ চার্লেসর সম্মানে তার নাম চার্লস রাখার সিদ্ধান্ত নিয়েছিলেন, যার কাছে তিনি সাত বছর অতিবাহিত করেন।  চতুর্থ চার্লস ফরাসি ভাষায় শিক্ষাগ্রহণ করেন এবং লাতিন, চেকVita Caroli, জার্মান, ফরাসি ও ইতালি-এই পাঁচটি ভাষায় দক্ষতা অর্জন করেন। ১৩৩১ সালে তার বাবার সাথে ইতালিতে থাকার সময় তিনি যুদ্ধসংক্রান্ত বিষয়ে প্রশিক্ষণ লাভ করেন। ১৩৩৩ সালের প্রথম দিকে চার্লস তার শাসনকে দৃঢ় করার জন্য লুসাতে গিয়েছিলেন। শহর রক্ষার জন্য প্রচেষ্টা করতে গিয়ে চার্লস কাছাকাছি একটি দূগ ও মন্টেকার্লো শহরের সন্ধান পান।Montecarlo ১৩৩৩ সাল থেকে তিনি তার পিতার অনুপস্থিতির জন্য মাঝে মাঝে বোহেমিয়া রাজ্য দেখাশুনা করেন এবং তিনি তাতে নিপূণ কৌশলের পরিচয় দেন। ১৩৩৪ সালে তিনি নিজের নাম মারগ্রেভ অফ মুরাভিয়া রেখেছিলেন, এটি ছিল সিংহাসনের উত্তরাধিকারীদের ঐতিহ্যগত নাম। দুই বছর পরে, তিনি তার ভাই, জন হেনরি পক্ষে টেরল সরকার অধিকৃত করেন, এবং শীঘ্রই সক্রিয়ভাবে এই কাউন্টি দখল জন্য সংগ্রাম জড়িত হয়ে পরেন।   তথ্যসূত্র    Charles IV (autobiography), edited by Balázs Nagy, Frank Schaer: Autobiography of Emperor Charles IV; And, His Legend of St. Wenceslas: Karoli IV Imperatoris Romanorum Vita Ab Eo Ipso Conscripta; Et, Hystoria Nova de Sancto Wenceslao Martyre, Published by Central European University Press, 2001, , , 259 pages, books.google.com    বিষয়শ্রেণী:১৩১৬-এ জন্ম বিষয়শ্রেণী:১৩৭৮-এ মৃত্যু বিষয়শ্রেণী:রোমান সম্রাট বিষয়শ্রেণী:বোহেমিয়ার রাজা বিষয়শ্রেণী:জাতির জনক বিষয়শ্রেণী:১৪শ শতাব্দীর বোহেমিয়ার রাজশাসক
চালসা মহাবাড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷  ভূগোল চালসা মহাবাড়ি জনগণনা নগরটি জলপাইগুড়ি জেলার মেটেলি ব্লকের অন্তর্ভুক্ত৷ এটি মূর্তি ও ঝালং নদীর তীরে অবস্থিত৷ শহরটি মেটেলি থানার অন্তর্গত এবং এটি ব্লকসদর৷  জনতত্ত্ব ২০১১ খ্রিষ্টাব্দের ভারতের জনগণনা অনুসারে চালসা মহাবাড়ি জনগণনা নগরের জনসংখ্যা ৪৯৭৩ জন, যার মধ্যে ২৪৬১ জন পুরুষ ও ২৫১২ জন নারী৷ প্রতি হাজার পুরুষে ১০২১ জন নারী৷ ৬ বছর অনুর্দ্ধ ৪৮৯ জন শিশু, যা সমগ্র জনসংখ্যার ৯.৮৩ %৷ ৬ বছরোর্দ্ধ জনসংখ্যার ৭৭.৪১% অর্থাৎ ৩৪৭১ জন সাক্ষর৷https://www.census2011.co.in/data/town/307020-chalsa-mahabari-west-bengal.html পুরুষ সাক্ষরতার হার ৮৩.৬৩ % এবং নারী সাক্ষরতার হার ৭১.২৮ %৷  পরিবহন শহরটি ১৭ নং জাতীয় সড়ক, ১২ নং রাজ্য সড়ক ও ৭১৭ নং জাতীয় সড়কের ওপর অবস্থিত৷৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাটির অন্যান্য বিভিন্ন শহরসহ কোচবিহার, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত ৷  নিকটবর্তী রেলস্টেশনটি হলো NSG-6 শ্রেণীর চালসা রেলওয়ে স্টেশন৷ । নিউ জলপাইগুড়ি–আলিপুরদুয়ার ট্যুরিস্ট স্পেশাল এই স্টেশনের একমাত্র সংরক্ষিত ট্রেন। এখানথেকে একটি লাইন ভুটান সীমান্তের নকশাল পর্যন্ত বিস্তৃত হবে।  তথ্যসূত্র  বহিঃসংযোগ  বিষয়শ্রেণী:জলপাইগুড়ি জেলার শহর ও নগর
thumb|upright=1.5|রেড কার্পেট ইন  রেড কার্পেট ইন হচ্ছে অনেকগুলো হোটেল এবং মোটেল এর সমন্বয়, যে হোটেল ও মোটেলগুলো মার্কিন যুক্তরাষ্ট্র এবং বাহামায় অবস্থিত । রেড কার্পেট হোটেল ব্র্যান্ডস আন্তর্জাতিক হসপিটালিটি ফ্রাঞ্চাইজ সিস্টেম এর অংশ এবং স্বাধীনভাবে মালিকানাধীন এবং পরিচালিত হয়ে থাকে ।  ইতিহাস ১৯৫৫ সালের মে মাসে , কলোরাডো স্টেট কর্তৃক তাশা অয়েল ও ইউরেনিয়াম কোং এর জন্য নিবন্ধ ইস্যু করা হয় । পরবর্তীতে ১৯৭৮ সালে ব্রডওয়ে এন্টারপ্রাইজেস হিসেবে নাম পরিবর্তনের মাধ্যমে, এবং ১৯৭৯ সালে হোটেল রেন্ট-এ-কার সিস্টেম নামে, ১৯৬০ সালের শেষের দিকে রেড কার্পেট ইনস্ ইন্টারন্যাশনাল, ইনক, একটি কলোরাডোর একটি প্রতিষ্ঠান, যা মাস্টার হোস্টস ইন এবং রেড কার্পেট ইন ট্রেডমার্ক লাভ করে । ১৯৬৯ সালের গ্রীষ্মে, টমি টাকার (কোয়ালিটি কোর্ট ইউনাইটেড এর মূল প্রতিষ্ঠাতাদের মধ্যে একজন, বর্তমানে যা কোয়ালিটি ইন হিসেবে পরিচিত), এবং এবং বিল হারউড(ব্রডওয়ে এন্টারপ্রাইজেস এর সাথে জড়িত প্রাথমিক ব্যক্তিদের মধ্যে একজন), রেড কার্পেট ইনস্ অব অ্যামেরিকা পরিচালনা শুরু করে । ১৯৭২ সালের মে মাসে, রেড কার্পেট ইনস্ অব অ্যামেরিকার সদরদপ্তর ডেইটোনা বিচ, ফ্লোরিডায় করা হয় ।  এটা ছিল ১৯৭৩ সাল, যখন রেড কার্পেট ইনস্ অব আমেরিকা এর মাস্টার হোস্টস্ ইন এবং রেড কার্পেট ইনস্ এর জন্য একটি ভ্রমণ নির্দেশিকা প্রকাশ করে এবং টোল ফ্রি টেলিফোন নম্বরে ফোন করে আমেরিকান এক্সপ্রেস স্পেস ব্যাংক এর মাধ্যমে 'তাৎক্ষণিক' রিজার্ভেশনের সুবিধা প্রদান করে, “যা বিশ্বের বৃহত্তম, দ্রুততম এবং শ্রেষ্ঠ রিজার্ভেশন সিস্টেমের মধ্যে অন্যতম ।" নির্দেশিকাতে এটাও বলা হয় যে "যে প্রতিটি মাস্টার হোস্ট ও রেড কার্পেট ইন প্রদান করবে: সম্পূর্ণ সুবিধা, যার মধ্যে অন্তর্ভুক্ত রয়েছে ডাইনিং সুবিধা, খাদ্য ও পানীয়, রুম সার্ভিস, লন্ড্রি, খানসামা ও পোর্টার সেবা । এছাড়াও থাকবে সুইমিং পুল বা সমমানের বিনোদনমূলক সুবিধা, সারা বছর এয়ার কন্ডিশান সুবিধা, প্রত্যেকটি কক্ষে একটি টেলিফোন এবং চব্বিশ ঘণ্টা সুইচবোর্ড সার্ভিস, বিনামূল্য রিজার্ভেশন সার্ভিস, পর্যাপ্ত পার্কিং সুবিধা, সর্বোচ্চ মানসম্মত সুবিধা, সু-ব্যবস্থাপনা, অভিজ্ঞ এবং অতিথিপরায়ণতা ।” ৫৭ টি  হোটেল ও মোটেল রেড কার্পেট ইনের তালিকাভুক্ত ছিলো, এর মধ্যে কিছু কিছু প্রধান শহর এবং জনপ্রিয় আকর্ষণীয় এলাকায়  যেমন অ্যারিজোনাতে; লিটল রক, আরকানসাস; ডেনভার, কলোরাডো; ডেইটোনা বিচ, জ্যাকসনভিলা এবং অরল্যান্ডো, ফ্লোরিডা; আটলান্টা এবং স্যাভান্না, জর্জিয়া; নক্সভিলা এবং পিজিয়ান ফোর্জ, টেনেসি; হিউস্টন, টেক্সাস; রিচমন্ড, স্টানটান, ভার্জিনিয়া বিচ এবং উইলিয়ামসবার্গ, ভার্জিনিয়াতে অবস্থিত ।  ১৯৭৮ সালে এর মালিকানা পরিবর্তন হয়, যখন রেড কার্পেট ইনস্ ইন্টারন্যাশনালের সদরদপ্তর আটলান্টা, জর্জিয়ায় স্থানান্তর করা হয় । ১৯৮০ সালে রেড কার্পেট ইনস্ ইন্টারন্যাশনাল এর আন্তর্জাতিক ভ্রমণ নির্দেশিকা প্রকাশ করে, যেখানে তালিকাভূক্ত হয় ৯৯ টি রেড কার্পেট ইন অথবা মাস্টার হোস্ট ইনস্ এর হোটেল বা মোটেল, মার্কিন যুক্তরাষ্ট্রের ৩০টি অবস্থানের সাথে সাথে, কানাডা এবং মেক্সিকোর মন্টেরি তে অবস্থিত । এছাড়াও ফুটবল গ্রেট, জনি ইউনিটাস এই সময়কালে কোম্পানিটির একজন মুখপাত্র হিসেবে পরিচিত ছিলেন ।   তথ্যসূত্র   বিষয়শ্রেণী:১৯৮৫-এ অধিগ্রহণ ও একত্রীকরণ বিষয়শ্রেণী:মার্কিন যুক্তরাষ্ট্রের হোটেল চেইন বিষয়শ্রেণী:১৯৬৯-এ প্রতিষ্ঠিত হোটেল বিষয়শ্রেণী:১৯৬৯-এ ফ্লোরিডায় প্রতিষ্ঠিত